open-index/open-wikipedia-markdown huggingface dataset:
A̱hoda

**A̱hoda** (**Ehuda**) yet a̱keang kya di̱ Fam Orashi hu mi̱ Si̱tet Rivat, Naijeriya, ka̱ shyia̱ di̱ fam a̱za-jenshyung a̱keang Pa̱takwot. Mami A̱hoda, a̱lyem A̱kpeye kikya yet a̱gba̱ndang a̱lyem wu nang á̱ lyiat, shimba á̱ mbyia̱ lilyem ghyáng nang A̱nggyeni, Ogba, ma̱ng Ikwere.

Á̱ ka̱u A̱hoda di̱ susot a̱gwomna̱ti mali sweang ja: A̱hoda A̱tyin, nang tyangtung nggu ja yet a̱keang A̱hoda, ma̱ng A̱hoda Jenshyung nang tyantung nggu ji nshyia̱ a̱keang Akinima, mat kwak-a̱son. A̱keang A̱hoda kya ku yet tyantung kwak-a̱son A̱khwukhwop divishon A̱hoda a̱zaghyi njen shyia̱ yong ma̱sa̱t dundung nang á̱niet Ogba, Egbema, A̱nggyeni, Abwa-Odual, Ece, Omuma, Obyo-Akpo, Ikwere ma̱ng nfam nghyang mami a̱keang Pa̱takwot, mun a̱ shyia̱ a̱ni. Ca̱caat ma̱ng fang *National Population Commission Census* (NPCC) a̱lyia̱ 2006 ji, shi á̱niet A̱hoda ku yet 583,900 si̱ ku fa; 233,700 mi̱ A̱hoda A̱tyin ma̱ng 350,200 mi̱ A̱hoda Jenshyung a̱wot á̱ si̱ tyan á̱niet ba na shi a̱ tat 700,680 ma̱ a̱lyia̱ 2018.

## Tung nzwa
Topogi̱rafi ma̱ng bibeam nggu byia̱ nyenyiat swan mat nta̱m khap neet nang á̱ mbyia̱ a̱dodo nza a̱ni ma̱ a̱lyia̱ ka, si̱ huni hwa som á̱niet A̱hoda ba di̱ nta̱m bwoifa̱n ma̱ng khap ba̱t. A̱tsak á̱niet-a̱byin A̱hoda ba ku yet á̱za̱za̱rak á̱nietkhap ma̱ng á̱nietbwoifa̱n bya ku a̱fwun ka, a̱mgba̱m ma̱ng byian a̱vwuo ka mat cat a̱myia̱fan di̱ fam hu.

Yunuvasi̱ti Sayen ma̱ng Lyennkyangta̱m Si̱tet Rivat hu (RSUST) byia̱ kamput nang á̱ ngyei kamput nta a̱ni mami A̱hoda. A̱ka̱vwuo á̱ghyang nang nkamput RSUST nshyia̱ a̱ni, ninia yet Ece ma̱ng Emohwa. Si̱sak ma̱ng a̱lyiat Byiek Cansa̱lo RSUST na, Prof. Nlerum Sunday Okogbule  (mi̱ da̱ a̱lyia̱ 2021) kamput hu nang á̱ kpaat ma̱ a̱keang A̱hoda a̱ni shyia̱ a̱ja mat á̱ mban naat mbwuot nyia̱-kpa̱ndang á̱niet hwa ma̱ng tung nzwa a̱keang ka a̱wot beang mban byi̱k sot-̱ániet ji ma̱ng a̱ka̱vwuo hyia̱k na mameang.

## Lili a̱byin
Latityut nggu ji ja yet 5° 4' 58" N, longityut ji si̱ yet 6° 38' 59" E, a̱wot a̱mgba̱m latityut ma̱ng longityut si̱ yet 5.0828, 6.64981. Tangka̱i lili wun nggu hu yet si̱ monsun ti̱ropik hwa.

## Lyulyoot a̱ka̱keang ma̱ng a̱baka̱keang
* A̱barikpo
* Agbo/Akogbologba
* A̱hoda
* A̱karamirin
* Akinima
* Akot
* Anakpo
* Anwunugboko
* Ebiriba/Ikodi
* Ebiro
* Edeeha
* Edeoha
* Edugbari
* Ekpena
* Emezi
* Idu-Obosiyuku
* Idu-Osobile
* Igbuduya
* Igoriya
* Ihwaba
* Ihweci
* Ihugbogo
* Ihubuluko
* Ihwowo
* Ihwaje
* Ikata
* Mbyama
* Obo
* Odido
* Ogbo
* Odhiaje
* Uyakama
* Ubeta
* Ubarama
* Udebu
* Ula-Upata 
* Upatabo 
* 

## A̱ya̱fang

## A̱ka̱fwuop nta
* a̱ma̱ntei ofisha Si̱tet Rivat
Ikwere (a̱lyem)

**Ikwere** (**Iwhuruohna**),  yet zwa-a̱lyiat Iwhuruohna ja nang Ikwere ba ba̱ shyia̱ di̱ nkap Si̱tet Rivat, Naijeriya, lyiat a̱ni.

## Tyei di̱ si̱sa
A̱lyem Ikwere ka yet kap sa Voli̱ta-Nija si̱ kwai lilyem Nija-Kongo jija. Ca̱caat ma̱ng nwuan nwunwuan lulung la̱kzi̱t a̱tyu a̱ghyang nang á̱ ngyei Kay Williamson a̱ni, a̱ ku tsa lyiat nyia̱ lilyem Ikwere, A̱kpeye, ma̱ng Ogba, ku yet lilyem sot jhyiung ja, a̱wot zwa-a̱lyiat ja bah. Ma̱nang gu si̱ kin ngya a̱son ma̱ng nwuan nwunwuan hu a̱ni, a̱mgba̱m ma̱ si̱ hu nang Roger Blench nyia̱ a̱ni, á̱ si̱ khwat lang hu á̱ si̱ nyia̱ da̱ tai la̱kzi̱t lilyem Ikwere, Ogba, Igbo ma̱ng A̱kpeye tyia̱ nhu ku yet "sot lilyem" hwa a̱wot nyia̱ lilyem huni tai fwuong ghyáng.

## Fonoloji

### A̱tsa̱ntsai
A̱lyem Ikwere ni̱ ghai á̱tsa̱tsai nwunwuat nka di̱n vak yet (shyia̱ a̱zanson ma̱ng shi a̱za), nshyia̱ ku nwai nshyia̱ yei-nzwuai, mbeang nshyia̱ ku nwuai nshyia̱ a̱gba̱ndang a̱nan a̱lyem-a̱bwonu (*Advanced tongue root*).

Á̱ bu mbyia̱ a̱nwuat a̱tsa̱ntsai * a̱ghyang nang á̱ nyian ta̱m ma̱ng a̱nka di̱ wa̱i nwunwuat yei-zwua̱i na̱ yet a̱ka̱tyong a̱gha̱ghap a̱ni si̱sak ma̱ng a̱lyiat na nang á̱ ku bwuo nyia̱  a̱lyem ka nwai yei-nzwua̱i yei-yong a̱ni. Á̱ ni̱ ndyuut a̱nwuat kani  ku nang a̱nwuat a̱gha̱ghap a̱tyong nang á̱ ngyei ma̱ng zwua̱i a̱ni ka̱ yet *homorganic* a̱ni da̱nian ka̱ khwi a̱nwuat a̱gha̱ghap a̱ghyang.

#### Muna̱pyia̱ a̱tsa̱ntsai nwunwuat
Ikwere ni̱ tyai ntangka̱i muna̱pyia̱ nwunwuat a̱tsa̱ntsai nfeang nia:
#Kuzang a̱tsa̱ntsai a̱nwuat shyia̱ mami swang a̱lyiat Ikwere ja, ma̱ng jhyang ji̱ vwuon a̱ni, shim ma̱ng a̱tsa̱ntsai nwunwuat á̱ghyang di̱ swang a̱lyiat ji nang mi̱ di̱ nshyia̱ ku nwai nshyia̱ *advanced tongue root*.
#Ta hwa nwunwuat a̱tsa̱ntai ku byia̱ shi a̱za nyiung ma̱ a̱ka̱tyong kpa̱mkpaan ku shyia̱ a̱mgba̱m nhu ku a̱zanson ku a̱zama, ku si̱ fa swáng a̱lyiat nsweang ji  & ,  & ,  & , a̱ mbeang  &  si̱ mi̱n nyia̱ di̱ a̱ka̱tyong kpa̱mkpaan bah.  Nwunwuat a̱tsa̱ntsai ma̱ng shi a̱za vwuon. Ku si̱ vwuon ma̱ng a̱nwuat a̱tsa̱ntsai ntsa mi̱ swáng a̱lyiat lyulyoot ji tsa ma̱ng a̱nwuat a̱tsa̱ntsai ku ma̱ng , a̱wot si̱ yet kap swáng a̱lyiat onomatopia.

### A̱gha̱ghap

A̱gha̱ghap nwunwuat a̱bwonu  ni̱ nshyia̱ a̱zanson a̱tsa̱ntsai nwunwuat a̱bwonu, a̱wot *nasal allophones* mba  a̱zanson lilyem yei-nzwua̱i. **"Non-explosive stops"**  nwai yet nwunwuat ngai hwa a̱wot lu si̱ tyia̱ ca̱caat ma̱ng '[implosive* di̱ zwá-a̱lyem [[A̱kum-a̱cyi (a̱lyem)|A̱kum-a̱cyi]].

*Tap'' hu  di̱n jen jhyang yet a̱nwuat tyei-ca̱caat  myang.

### Shyak a̱nwuat
A̱lyem Ikwere yet a̱lyem shai a̱nwuat kya ma̱ng nwunwuat-yei a̱natat: a̱za, a̱ka̱wa̱tyia̱, a̱tatak, a̱kwa̱i a̱za-a̱tatak, a̱kwa a̱za-a̱ka̱wa̱tyia̱, a̱kwa̱i ma̱ng a̱ya̱ngam a̱ka̱wa̱tyia̱-a̱tatak. Ikwere meang byia̱ a̱nwuat ka̱ shyia̱ ma̱ sa̱nseang a̱ni. Kidee: 
rínya᷆ (a̱kwa̱i a̱za, a̱ka̱wa̱tyia̱-a̱tatak) fa "kpa̱p, swan kpa̱p",
rìnyâ (a̱kwa̱i a̱tatak, a̱za-a̱tatak) fa "a̱nap, a̱kyuo",
mụ̌ (a̱ya̱ngam) fa "myiam",
mụ̂ (a̱kwa̱i a̱za-a̱tatak) fa "byin", ba̱ng si̱ nat.

## Ya̱fang

## Fang a̱zanson
*
*
Igor Stravinsky

**Bubwomsot mmam nani** yet bubwom maat nang a̱ku lyuut mami a̱lyia 1901 mang 2000, a̱ngbam. salau bubwom ji vuon ding mmam a̱lyia 20th a̱ni ma na̱ng a̱ka taba nyei a̱ni ba, huhwa byei bubwom mmam nani salau ji byei tyok tazwa ba. Mam a̱fwun nani, a̱guguut fwuongfwuo, ma̱ng lilyim a̱yaromawa a̱yhu hwi si nat lilyia swak lilyem jen jini, a̱wot ayhu mbeang salau mam alyia 19th nang a̱ku ntsa din jen bangbang. Neoclassicism and expressionism came mostly after 1900. Minimalism started later in the century and can be seen as a change from the modern to postmodern era, although some date postmodernism from as early as about 1930. Aleatory, atonality, serialism, *musique concrète*, and electronic music were all developed during the century. Jazz and ethnic folk music became important influences on many composers during this century.
Adam Smith

**Adam Smith** FRS FRSE FRSA (a̱ shyia̱ baptisma a̱tuk 16 tswat a̱taa a̱lyia̱ 1790) a̱kuyet a̱tyiu scotish wa ,a̱si̱ yet a̱gwag di̱n nkyang zwa swanta mat yet *philosopher* .Ngu wa tsa fang political economy mat yet a̱tswa̱tswaat a̱yin di̱n jen shyia̱ tat a̱pyia̱ scotish.Aghyang a̱nyet nwan ngu di̱ yet *a̱tyie  di̱n fang economics* ki yet ''a̱tyie capitalism , Theory si̱ moral sentiments (1759) mat si zop kili ma̱ng nvak shyiat nkyang o mi̱ bibyin swanta (1776). A̱si̱ nghaan wu a̱ ki yai The wealth of the nations, nguwa nang a̱kwok di̱ yet ngu magnus opus mat yet tam ntsa nang ngu nyia̱ di̱n jen a̱fwun a̱ni ku kyak economics di̱ yet a̱gbamgbam sitem mat yet kyang fang a̱ni. Smith lak tyai kpa̱sai kau zwa mat ntyok di̱n vak A̱gwaza a̱ si̱ wa nwan hu di̱ li swanta ,nvak chat tyok  ,socil ,zwa ,cam , ,.
  

 . Smith refuses to explain the distribution of wealth and power in terms of God's will and instead appeals to natural, political, social, economic, legal, environmental and technological factors and the interactions among them.
Shekari Uganda

**Maket C. Shyia̱ka̱ri Yuganda** ku **Michael C. Shekari Uganda** yet a̱tyubwom bubwom  Tyap wa. Gbangbang, a̱ ku bwom a̱bwom ma̱ng Raymond Zama̱ni.

## Ya̱fang
Ken Di̱dam

**Kennedy "Ken" Di̱dam** yet a̱tyubwom bubwom  Tyap wa. Gbangbang, a̱ ku bwom a̱bwom ma̱ng Ibrahim Ca̱cet.

## Ya̱fang
Izna

**Izna** yet sot a̱ka̱neam a̱byin Kworiya A̱tak ja nang CJ ENM ku kpaat a̱ni di̱n vak show a̱yangka̱nan shyicet Mnet ji I-Land 2: N/a ma̱ a̱lyia̱ 2024. Sot ji byia̱ mami nji á̱niet a̱natat bya: Mai, Bang Jeemin, Yoon Jiyoon, Koko, Ryu Sarang, Choi Jungeun, ma̱ng Jeong Saebi.
Kaka Bishut

A̱gwam **Kaka Bishut** (18?? – 1926) wa ku yet a̱son a̱gwam A̱gwoot ka kyiak neet ma̱ a̱lyia̱ 1905 ba̱ng si̱ nat a̱lyia̱ 1926. Nang gu nsaan a̱ni ma̱ a̱lyia̱ a̱kya, A̱gwam A̱vwuong Byia̱nyan (1926 – 1929) si̱ ba̱ ta̱bat nyia̱ tyok hu ma̱ A̱gwoot.

## A̱ya̱fang
A̱vwuong Byia̱nyan

A̱gwam **A̱vwuong Byia̱nyan** (Gwoot: Əluwoŋ Byyenyan; 18?? – 1929) wa ku yet a̱gwam a̱feang A̱gwoot wu kyiak neet ma̱ a̱lyia̱ 1926 ba̱ng si̱ nat a̱lyia̱ 1929. Nggu wa ku san tyok hu mbwak A̱gwam Kaka Bishut ma̱nang gu sii du khwu a̱ni. A̱gwam Mugunta A̱tyin wa si̱ ta̱bat nyia̱ tyok hu ma̱ A̱gwoot nang A̱gwam A̱gwoot III.

## A̱ya̱fang
Mugunta A̱tyin

A̱gwam **Mugunta A̱tyin** (Gwoot: Mugunta Ətyin; 18?? – 1933) wa ku yet a̱gwam a̱tat A̱gwoot wu kyiak neet ma̱ a̱lyia̱ 1929 ba̱ng si̱ tat jen ji nang á̱ ti̱n nggu tyok hu ma̱ a̱lyia̱ 1933. Nggu wa ku san tyok hu mbwak A̱gwam A̱vwuong Byia̱nyan ma̱nang gu sii du khwu a̱ni. A̱gwam Biya Kaka wa si̱ ta̱bat nyia̱ tyok hu ma̱ A̱gwoot da̱ a̱kwonu nggu nang A̱gwam A̱gwoot IV.

## Shyicet
Mugunta ku neet di̱ kwai A̱fwai ji ja.

## Mbwoi
Jen gu ntsa tyok nggu hu a̱ni ma̱ A̱gwoot, a̱ si̱ bai ma̱ng tangka̱i a̱kurusak ghyang di̱ khwi A̱bwoi hu nang á̱ ku ngyei Mbwoi a̱ni ma̱ a̱lyia̱ 1930, mat a̱yaaga̱u a̱gankwon ba̱ ku bai á̱niet ba ba̱ si̱ byian bibyin yak hu a̱ni. Mugunta ku mun ta̱shuk Á̱nietkhwiki̱risi̱ti ba ma̱ng kwai A̱nkwei ji ji̱ ku byia̱ cet mi̱ taada, tazwa a̱lyiat khwi A̱bwoi na. A̱ bai ma̱ng Mbwoi na da̱nian gu san cet tyok A̱bwoi hu nang A̱nkwei ba ku byia̱ hwa a̱ni. Konyan wa a̱ yong di̱n vak nggu hu, Mugunta na ta̱m Mbwoi na na̱ nat na̱ nyiak a̱yin wu. Di̱n jen tyok nggu ji, Mugunta ku yet a̱ka̱tuk a̱yin wa ma̱ng a̱tyuya̱shuk á̱niet ba ba̱ kai khwi A̱bwoi hu a̱ ghwon a̱ni. A̱ ku byia̱ mmanshan nggu na, a̱wot a̱ si̱ ba̱ bai ma̱ng a̱shi̱shi̱k nyia̱ ma̱ A̱gwoot ma̱nang tyei a̱nyiuk ba̱ kwai ma̱ng a̱ghyi Mbwoi nggu ba mi̱ ta. Sot Mbwoi ji ku byia̱ lyulyoot tyok nang ji̱ ku nwuak a̱nyiuk ma̱ng nfi̱ng á̱niet ba a̱ni. Mat a̱ka̱tuk za̱kwa Mbwoi wu, a̱gwomna̱ti A̱shong ba si̱si̱ nvwuong Mbwoi na ma̱ a̱lyia̱ 1933, a̱wot ba̱ si̱si̱ mbi̱ri̱m a̱ka̱sa kyuak ntong nna na. Ma̱ a̱lyia̱ a̱kya kya nang á̱ si̱ ti̱n Mugunta cuk ji di̱ yet a̱gwam.

## Ya̱fang
Fabwang/Fantswam

**Fabwang** ku **Ka̱fabwang** yet kwaka̱krang tia bi̱ A̱byintyok A̱tyap, ka̱tak Si̱tet Ka̱duna, Naijeriya.

## Ya̱tfang
A̱fabwang

**A̱fabwang** ku **Fabwang** yet a̱bakeang kya ma̱ A̱byintyok A̱tyap, a̱tak Si̱tet Ka̱duna, Naijeriya.

## A̱ya̱fang
Samson Gimba

A̱gwamfam **Samson Jabesh J. Ta̱una Gimba** (19?? - 4 Zwat A̱ni̱nai 2017) ku yet a̱gwam ku a̱kimi fam Zonzon gbangbang wa ma̱ A̱byintyok A̱tyap ka, ma̱ a̱tak Si̱tet Ka̱duna, Naijeriya. 

## Ya̱fang

## A̱ka̱fwuop nta
* Jabesh Gimba Samson Tauna mi̱ *Nigeria24*
* TAUNA GIMBA NIGERIA LIMITED mi̱ *B2BHint*
* ZONZFRESH BAKERY AND CONFECTIONARIES LIMITED mi̱ *NG-Check.com*
Biya Kaka

A̱gwam **Biya Kaka** (19?? – 1944) wa ku yet a̱gwam a̱naai A̱gwoot wu kyiak neet ma̱ a̱lyia̱ 1933 ba̱ng si̱ tat jen ji kwi nggu ji ma̱ a̱lyia̱ 1944. Nggu wa ku san tyok hu mbwak A̱gwam Mugunta A̱tyin jen ji nang á̱ tyin nggu tyok hu mat a̱ka̱tuk nyia̱ nggu wu a̱ni. A̱gwam Gwomna A̱wan wa si̱ ta̱bat nyia̱ tyok hu ma̱ A̱gwoot da̱ a̱kwonu nggu nang A̱gwam A̱gwoot V.

## A̱ya̱fang
Jen A̱mun Swanta

**Jen A̱mun Swanta** (**JA̱S**) (Shong: *Coordinated Universal Time* (**UTC**)) ji ja yet a̱tsak jen kidee swanta wu a̱mgba̱m nang á̱ nyian ta̱m ma̱ng a̱nggu mat nyian tyok tazwa a̱yaagogo á̱ghyang ma̱ng jén jhyang. Jija yet a̱ya̱fang jen ji mi̱ di̱ yong huni, a̱wot ji̱ kpaat jen á̱niet swanta ma̱ng nfam jen na. A̱JS ku *UTC* ni̱ nkhwuk vak hu nang á̱niet bibyin swanta ba na lyiat lyiat ma̱ng á̱ghyang, ba̱ cyet mami a̱sa̱khwot ma̱ng wun, zop zi̱zop sayen, ma̱ng yaan kaswuo.
A̱na̱nwuai:Naat mbwuot mi̱ di̱ yong huni/Ka̱la̱nda

Here are calendars for each month since 2002 with links to archived versions of Wikipedia's A̱na̱nwuai naat mbwuot mi̱ di̱ yong huni. A red link indicates there is no archive for that day or month.

## Ce-ndyia̱ 2000

### 2002








































### 2003








































### 2004








































### 2005








































### 2006








































### 2007








































### 2008








































### 2009








































## Ce-ndyia̱ 2010

### 2010








































### 2011








































### 2012








































### 2013








































### 2014








































### 2015








































### 2016








































### 2017








































### 2018








































### 2019








































## Ce-ndyia̱ 2020

### 2020








































### 2021








































## Bu nwuan
* 
* 21st century
Yahaya Ga̱uji

**Yahaya Da̱ngga̱na Ga̱uji** yet a̱tyutsot bubwom a̱lyem Da wa. Nggu wa ku tsot a̱bwom ka nang á̱ ngyei *Odirie* mi̱ Da ji a̱ni. A̱ ku bai a̱ si̱ bwom di̱n jen Song A̱tak Ka̱duna a̱feang ji nang á̱ ku nyia̱ ma̱ a̱zwu-nvwuo mi̱ Fantswam mi̱ Zwat Swak ma̱ng Sweang a̱lyia̱ 2024.

## Ya̱fang

## A̱ka̱fwuop nta
Kaduna A̱za

**Ka̱duna A̱za** (á̱ bu ngyei "Ntsa̱ Sot A̱gwomna̱ti Mali"). A̱ yet Sot A̱gwomnȧ̱ti Mali ja ma̱ Si̱tet Ka̱duna, Naijeriya na̱ng a̱keangtung nji ja ngyei Doka ji shyi̱a di a̱gba̱nda̱ng a̱kea̱ng Ka̱duna a̱ni. Ji byia shi abyin 70.2km². Zwunzwuo ta̱m tá̱m sot a̱byin ji ja yet 800.

## Nkha̱ng a̱ba̱ngba̱ng
**Ka̱duna A̱za** shyia̱ a̱mami a̱ya a̱khwukhwop Susot A̱gwomnayi Mali si̱ Si̱tet Ka̱duna ji ani. Sakateryiat ji shyia Magajin Gari, Doka.
Girls Planet 999

***Girls Planet 998*** () yet *show* a̱yangka̱nan shyicet a̱byin Kworiya A̱tak 2021 nang Mnet ku kpaat a̱ni.

## Shim
* Kep1er
Dot (a̱lyem)

**Dutch** ( ) ji yet a̱lyem Jamanik Jenshyung kya di̱ kwai lilyem Ndo-Yurop ji, nang kpa̱mkpaan ma̱ng á̱niet milyon 25, bibya lyiat nang a̱lyem mbyin a̱ni a̱wot á̱niet 5 nang a̱lyem a̱feang a̱wot jija si̱ yet a̱lyem Jamanik a̱tat nang á̱ lyiat a̱ swak a̱ni mi̱ swanta hu. Mi̱ Yurop, Dot ji ja yet a̱lyem mbyin a̱lyiak á̱niet Nedalan ma̱ng Fi̱landa ka (mbeang %60 á̱kum á̱niet Ba̱li̱jiyom ka). Dot ji ku yet a̱lyem a̱nyiung a̱mami lilyem a̱gwomna̱ti Afi̱rika A̱tak ba̱ng si̱ tat 1925, jen ji nang á̱ shai nji á̱ tyia̱ Afi̱rikaan, a̱lyem ka̱ vwuon a̱wot ka̱ yet nggwon a̱lyem Dot kya nang á̱nietlyiat da̱ a̱lyem a̱bya maai fi̱k. Ca̱caat ma̱ng wa̱i a̱lyiat hu nang á̱ nyia̱ ta̱m ma̱ng a̱nhu a̱ni, á̱ bye kyiak Afi̱rikaan ji̱ yet nggwon a̱lyem, nang kyang ku swak á̱niet milyon 16 lyiat a̱ni, a̱lyiak mi̱ bibyin Afi̱rika A̱tak ma̱ng Namibya, a̱wot ku neet di̱ zwá-a̱lyiat Dot Kyep ja.

## Ya̱fang

## A̱ka̱fwuop nta
A̱gba̱ndang A̱keang Mikziko

**A̱gba̱ndang A̱keang Mikziko** wa yet a̱gba̱ndang a̱keangtung ma̱ng a̱keang ka̱ swak ma̱ng shi a̱ni ma̱ a̱byin Mikziko, a̱wot nggu wa bu yet a̱keang A̱merika A̱za ka̱ swak ma̱ng shi á̱niet. A̱ yet a̱nyiung a̱mami a̱tsatsak a̱ka̱vwuo taada ma̱ng a̱ka̱cyian a̱ka̱kurum mi̱ swanta hu a̱mgba̱m. A̱gba̱ndang A̱keang Mikziko shyia̱ di̱ Nian Mikziko hu hwa, mami fam a̱ka̱fan Mikziko ku byia̱ shi a̱za ba̱t, ma̱ng shi a̱za . A̱keang ka byia̱ a̱yaaboro 16 ku , nang á̱ bwuak a̱ bu cwaat tyia̱ di̱ a̱ka̱vwuo hyia̱k ku  a̱ni.

## A̱ya̱fang
Ta̱noci̱ti̱ti̱lan

****, á̱ ka ngyei **Mikziko-Ta̱noci̱ti̱ti̱lan**, ku yet a̱gba̱ndang  Mikziko wa a̱mami a̱vwuo ka nang á̱ ndyen a̱fwun ka̱ yet a̱cyian nkhang A̱gba̱ndang A̱keang Mikziko ka. Á̱ mbyia̱ a̱tyu a̱ lyen a̱tsak a̱tuk mam kpaat wu bah, a̱wot a̱tuk mam 13 Zwat Tsat 1325 kya á̱ ku khai ma̱ a̱lyia̱ 1925 á̱gwai mat a̱tuk mam kpaat a̱lyia̱ 600 a̱gba̱ndang a̱keang wu. Á̱ ku nok a̱keang ka ma̱ a̱byin a̱ka̱wa̱tyia̱ a̱sa̱khwot kya mami a̱vwuo ka nang á̱ ku ngyei A̱gba̱ndang Jok Ta̱ksi̱koko a̱ni di̱ Nian Mikziko hu. A̱keang ka, kikya ku yet a̱keangtung A̱byintyokshan A̱zi̱tek ka̱ ngaan a̱ni di̱ mi̱n fwung mi̱ sa̱ncuri 15 wu ba̱ng si̱ tat jen nang Ti̱lakhi̱kali̱tek ba ma̱ng A̱si̱pen ba ku ta̱bat a̱keang a̱kya ma̱ a̱lyia̱ 1521.

## Ya̱fang
Nahwati̱li (a̱lyem)

**Nahwati̱li** (), **A̱zi̱tek**, ku **Mikzikano** (Si̱pen: Mexicano) yet a̱lyem kya ku, ca̱caat ma̱ng ngwa̱i ghyáng, sot lilyem si̱ kwai a̱lyem Uto-A̱zi̱tek ji. A̱nahwa  bya nshyia̱ ba̱ lyiat ntangka̱i Nahwati̱li nvwuon, ma̱ a̱di̱di̱t ba̱ swan di̱ fam A̱ka̱wa̱tyia̱ Mikziko a̱wot ba̱ si̱ byia̱ a̱basusot-á̱nietlyiat ma̱ a̱byin Muná̱pyia̱ Sí̱tet ka.

## Ya̱fang
Natcyet Wakili

**Natcyet Wakili** (ku **Eddie Hick** ma̱ng Edward Wakili-Hick) yet a̱tyutsot mbyin, a̱tyutsot nkyang jhyi bubwom-ntsot, a̱tyujhyi bubwom ma̱ng a̱tyulyuut bubwom Nggi̱lan wa. Á̱ ndywn nggu ma̱ng nta̱m nngu na na nang ma̱ng susot tsot bubwom mbeang á̱ghyang á̱niet ba̱ nyian ta̱m a̱nyanyin a̱ni nang *Sons of Kemet*, Nubya Garcia, *Kokoroko* ma̱ng Ezra Collective. Ma̱ a̱lyia̱ 2022, a̱ ku ghwut ma̱ng kpa̱m bubwomtsot jhyang neet mi̱ ta̱m nggu hu, Nok Cultural Ensemble hu, nang á̱ ngyei  a̱ni.

## A̱kariya

Ma̱ a̱lyia̱ 2007, Wakili-Hick ku yet a̱tyonyiung ma̱ á̱niet ba̱ ku kpaat sot *Ariya Astrobeat Arkestra]* ji a̱ni Ma̱ a̱lyia̱ 2009, Wakili-Hick si̱ nwuo mi̱ sot *Gilad Atzmon & the Orient House Ensemble*. Ma~) a̱lyia̱ 2017, a̱ si̱ yet a̱tyonyiung mami á̱niet ba̱ ku kpaat sot *Steam Down Collective* ji meang dundung ma̱ng Ahnanse, a̱tyubwom Brother Portrait, Nadeem Din-Gabisi a̱wot nang jen ji ni̱ shi a̱ni Wakili-Hick si̱ ba̱ nwuo mi̱ sot *Sons of Kemet* ji. Ma̱ a̱lyia̱ 2022, a̱ si̱ tsa sot *Nok Cultural Ensemble* ji dundung ma̱ng Onome Edgeworth (neet mi̱ sot *Kokoroko*), Dwayne Kilvington (á̱ ka ndyen nang Wonky Logic a̱ni) mbeang Joseph Deenmamode (á̱ ka ndyen nang Mo Kolours a̱ni). A̱ ku nwuak a̱lyoot *ensemble* kani mat Taada Nok gbangbang ji ja.

## Di̱si̱kwogi̱rafi
### Nang a̱kwak-a̱son/a̱baat kwak-a̱son
* *Ariya Astrobeat Arkestra* (Ariya Astrobeat Arkestra, 2010)
* *Njhyi* Nok Ensemble (Spitfire Audio (SA), 2022)

### Mi̱ byin

* *The Tide has changed* Gilad Atzmon & the Orient House Ensemble (World Village, 2010)
* *Sine Qua Non – Serge Gainsbourg Reimagined* Gilad Atzmon & the Orient House Ensemble (Coup Perdu, 2013)
* *Sine Qua Non (Midem Cannes February 2014)* Gilad Atzmon & the Orient House Ensemble (Coup Perdu, 2014)
* *Caribbean Roots* Anthony Joseph (Strut, 2016) 
* *Ikwunga* – Dibia (Rebisi Hut & Dele Sosimi Music, 2016) 
* *Your Queen Is A Reptile –Sons of Kemet  * (Impulse! Records, 2016) 
* *The RE:ensemble – Easter EP – Ashley Henry* (Sony Music]], 2018) 
* *Where Are Your Branches? – Oscar Jerome* (2018) 
* *Uniting of Opposites – Ancient Lights* (Tru Thoughts, 2018)
* *Trudi's Songbook: Volume One & Two* – Ruby Rushton (22a, 2019)  
* *Honey For Wounds – Ego Ella May* (UpperRoom Records, 2020)  
* *Beyond The Dome* Marcus Joseph (Jazz Refreshed, 2021)
* *Live at Real World Studios* Nala Sinephro With Edward Wakili-Hick & Dwayne Kilvington (NTS, 2021)

### Lyuut / jhyi

* *Caribbean Roots* Anthony Joseph (Strut, 2016)
* *[[IG Culture]] Presents LCSM* – Earthbound (Super-Sonic Jazz, 2020)
* *Chelsea Carmichael – The River Doesn’t Like Strangers – Earthbound* (Native Rebel Recordings, 2022)

## Ya̱fang

## A̱ka̱fwuop nta
* Edward Wakili-Hick mi̱ IMDb
*
Ketamin

**Ketamin** yet kan hwa nang á̱ ni̱ tsa á̱ kin ngya a̱son ma̱ng a̱na̱tesiya a̱ni.  Ku tyei a̱yin gu fa̱k nang a̱laat wa gu laat a̱ni ma̱ng a̱lili nggu hu gang ma̱nang á̱ nwuak nggu kan hyiai kpeam a̱ni, tyei nda, ma̱ng bwuk a̱di̱dam. Nta̱m njhyang ninia yet tyei nda da̱ a̱vwuo nyian ta̱m vam a̱ni ma̱ng coot kpeam ma̱ng a̱dyundyung a̱fa. Ta̱m a̱lyia̱, kwak swuan, ma̱ng a̱guguut vak kwak swuan ni̱ shyia̱ di̱ nyia̱ ta̱m. Ku ni̱ nhyat mmiti nfwuon a̱yin gu ta̱bat fwuong ta̱m kan hu lilyim tyei nyura hu, a̱wot ku maai labeang a̱ tat mmiti 25.

## Ya̱fang
Maggie L. Walker

**Maggie Lena (ma mbyin Draper Mitchell) Walker** (Zwat A̱natat 15, 1864 – Zwat Swak ma̱ng Sweang 15, 1934) ku yet a̱tyubwuang ma̱ng a̱tyutyiet A̱merika wa. Ma̱ a̱lyia̱ 1903, Walker si̱ yet a̱son A̱tyofi̱rik-A̱merika a̱ na ri̱jita a̱lisaainkurum ma̱ng a̱son A̱tyofi̱rika-A̱merika a̱ na ngyet a̱kwak-a̱son a̱lisaainkurum a̱ni. Nang a̱kwak-a̱son, Walker si̱ ya-a̱ywan ma̱ng a̱ma̱bwoi mban shyicet Á̱nietafi̱rika-A̱merika hu. Nang gu kwop a̱ni a̱ si̱ ki ngyet a̱tyu ta̱kuk nkap a̱wot á̱ si̱ ta̱bat kyiak nggu di̱ cuk-keke. Walker bu jhyi nvak na nang á̱niet ta̱luk nkap ba na shyia̱ beang a̱ni.

Dundung ma̱ng ta̱m yet a̱kwak-a̱son *Independent Order of St. Luke*, Maggie Walker bu shyia̱ di̱ susot *NAACP*, *The National Association of Colored Women*,  *National Urban League* mbeang *National Negro Business League*, ma̱ng *United Order of Tents* ji.

A̱gwomna̱ti A̱merika ba si̱ shai a̱li Walker ka nang á̱ bu jhyi á̱ tyia̱ nkyang nyuo nfai a̱mami di̱ hyia̱k *Jackson Ward* nkhang hu a̱ni ma̱ a̱keang Richmond, Virginia, á̱ tyia̱ ka̱ yet A̱vwuo Nkhang A̱byin, a̱wot sot *National Park Service* ji ja nwuan a̱li a̱kya.

## Da̱won
Á̱ ku byin Maggie Lena Draper ma̱ a̱tuk mam 15 Zwat A̱natat a̱lyia̱ 1864 kya, a̱ si̱ yet nggwon Elizabeth Draper ma̱ng Eccles Cuthbert. A̱yang nggu wu, a̱khwukhwop a̱khwo, ku yet byiek a̱tyuweang ja ma̱ a̱ka̱sa ma Van Lew na mi̱ Church Hill  ma̱ a̱keang Richmond, Virginia, a̱vwuo ka nang gu ku myim ma̱ng Cuthbert a̱ni, a̱tyukwok-nkhang *New York Herald* a̱ yet Atyu-ayi̱rit-A̱merika, mi̱ Virginia. Á̱ ku nwai lyuut á̱ sak nkhang nyeang Draper ma̱ng Cuthbert. Draper ku nyia̱ ta̱m ma̱ng Elizabeth Van Lew wa, a̱tyunvwuong a̱bwuanng a̱khwo a̱ bu ngyet a̱tyubeangá̱niet a̱nyan wa ku yet a̱bang-a̱byin sot Muna̱pyia̱ ji di̱n jen Zwang Á̱niet-a̱byin ji (1861–1865) ma̱ a̱keangtung Munswat Richmond ka. Draper si̱ nyeang William Mitchell, a̱khwo a̱ghyang ma̱ a̱ka̱sa ma Van Lew na, lyilyim byin Maggie Walker hu. Ma̱ a̱lyia̱ 1870, á̱ si̱ byin Johnnie Mitchell, a̱na̱nyiuk Maggie wu a̱mafa a̱fi̱p a̱yang nggu wu, a̱mali Elizabeth ma̱ng William Mitchell.

## Ya̱fang
Oyibo Rebel

**Fares Boulos**, á̱ ndyen nggu nang **Oyibo Rebel**, yet a̱tyubwom ma̱ng a̱tyumaat Lebanon-A̱merika wa a̱ swan mi̱ Legwot, Naijeriya a̱ni. A̱ ku cyok ma̱ng a̱bwomtsot nang gu kyiai *Afrobeats* ma̱ng *rap* mbeang swáng a̱lyiat A̱ghwangkpang mami. A̱ yet a̱na̱nyiuk Michael Boulos wa.

## A̱son shyicet
Á̱ ku byin Fares Boulos mi̱ Houston, Texas. A̱tyia̱ nggu wu a̱ yet A̱tyulebanon a̱ni, Massad Boulos, yet a̱tyubwuanng wa mi̱ Naijeriya, a̱wot a̱yang nggu wu a̱ yet A̱tyufi̱ransa a̱ni, Sarah Boulos, nggu wa ku kpaat sot *Society for the Performing Arts in Nigeria* (SPAN) ji. Ma̱nang gu ngyet ndyia̱ a̱fwuon a̱ni, Boulos si̱ shyei a̱ nat mi̱ Legwot, Naijeriya, a̱vwuo ka nang gu ku cong *American International School of Lagos* dundung ma̱ng á̱na̱nyiuk nggu ba.

Ca̱caat ma̱ng a̱lyiat Boulos na, a̱ ku wa̱i shyei mba hu nat mi̱ Legwot nang kyang tyiri̱m taada hwa. A̱ ku myiam lyiat di̱ lilyem Shong Kaswuo Naijeriya ma̱ng A̱ghwangkpang a̱wot a̱ lyen lyiat ma̱ng á̱niet nang gu laai a̱ shi ma̱ng lilyem a̱hwa. A̱ sii du nat mban lyen nggu hu mi̱ Los Angeles, Kalifoniya, a̱vwuo ka nang gu ku myiam *liberal arts* ma̱ng tyei á̱ghyi mi̱ maat a̱ni. Lyilyim ma̱ng a̱nia, a̱ si̱ shyei a̱ nat mi̱ London gu tyak di̱gi̱ri *master’s* nggu, ma̱ng tyei á̱ghyi mi̱ maat mbeang naat mbwuot gwai nfwuo-á̱niet.

## Ya̱fang
Michael Boulos

**Michael Boulos** (byin 27 Zwat A̱ni̱nai 1997) yet a̱tyubwuanng Lebanon A̱merika wa. A̱ yet a̱niat a̱kwak a̱son a̱byin A̱merika a̱kpa̱k 45 ma̱ng 47 wu wa nang á̱ ngyei Donald Trump a̱ni di̱n vak nyeang nggwon-a̱nap nggu ka, Tiffany Trump. A̱tyia̱ nggu wa yet Massad Boulos.

## Ya̱fang
Massad Boulos

**Massad Boulos** (; byin 1971) yet a̱tyubwuanng Lebanon-A̱merika wa a̱ yet a̱kpa̱ndang kwainfwuo-á̱niet Donald Trump. Nggu wa yet a̱tyia̱ Michael Boulos ma̱ng a̱kwanng nggwon-a̱nap Ti̱rom Tiffany. A̱ ku li̱n-a̱ma kampen a̱kwak a̱son a̱byin Ti̱rom nang ba̱ ku ya̱a̱ywan a̱ni mi̱ khai a̱kwak a̱son a̱byin 2024 hu, a̱wot nang gu ku ba̱ cat li̱n-a̱ma A̱la̱ra̱ba A̱merika ba, nang mba ba̱ shyia̱ a̱keang Mishigan a̱ni.

Boulos lyiai a̱ca̱cet mma̱to nia ma̱ a̱da̱dei sot-nta̱m nang a̱kwanng nggu wa, Michel Zouhair Fadoul, byia̱ mi̱ Naijeriya. A̱ ghwut kpa̱sai ma̱ a̱lyia̱ 2018 kya nang nggwon-a̱sam nggu ka tsa nyia̱ kpa̱ndang ma̱ng Tiffany Trump. Mi̱ Zwat Swak ma̱ng Sweang 2024, Ti̱rom si̱ tyia̱ Boulos gu yet a̱tyukwak-a̱fufwuo nggu bah tazwa á̱lyiat fam A̱ka̰wa̱tyia̱ A̱tyin na.

## Ya̱fang
Tiffany Trump

**Tiffany Ariana Trump** (byin Zwat Swak 13, 1993) wa yet nggwon a̱naai Donald Trump, a̱kwak a̱son a̱byin Muná̱pyia̱ Sí̱tet wu, a̱wot kikya si̱ yet nggwon nggu ka ma̱nyin nka a̱mafa a̱kyuo a̱feang nggu wu, Marla Maples.

## Ya̱fang
Joop Berkhout

**Joop Jozef Berkhout** (Zwat Tsat 31, 1930 – Zwat Sweang 10, 2025) ku yet a̱tyushei-nkwaa̱mbwat A̱dot–Naijeriya wa. Nggu wa ku yet Okun-Borode Ile Ife. Nggu wa ku yet a̱son a̱gba̱ndang a̱kwak-a̱son *Evans Brothers Limited* mami Naijeriya, ma̱ng a̱son a̱kpancuk bot *Spectrum Books* (ba̱ng si̱ tat a̱lyia̱ 2008), mbeang *Safari Books Limited*, Ibadan, Naijeriya.

## Da̱won ma̱ng tat-a̱pyia̱
Á̱ ku byin Berkhout a̱tuk mam 31 mi̱ Zwat Tsat a̱lyia̱ 1930, ma̱ a̱keang A̱mta̱dam, ma̱ a̱byin Nedalan. Nggu wa ku yet a̱shushyuo wu a̱mgba̱m mi̱ mman á̱nietmbyin nggu na a̱wot kyangbwak Katolika hwa ba̱ ku byia̱. Jen A̱gba̱ndang Swuoa̱bung Swanta ji (1929–1939) ku tyia̱ kyangbwak nggu hu shyei swat hu neet mi̱ A̱mta̱dam si̱ naat a̱keang IJmuiden nang gu ku yet ndyia̱ a̱naai. Di̱n jen a̱ja, a̱bwuanng fotet a̱tyia̱ nggu wu ku swuoa̱bung ba̱t mi̱ A̱mta̱dam.

Tsi̱tsak a̱lyia̱ 1937 ma̱ng 1943, Berkhout si̱ cong A̱lifang Pi̱raimari Sen Lushya, mi̱ Haarlem, a̱wot tsi̱tsak a̱lyia̱ 1943 naat 1948, A̱lifang Sen Yerun. Ca̱caat ma̱ng a̱lyiat nang gu ku kwok á̱nietkwoknkhang *Punch Nigeria* na, ku nang Zwang Swanta II ji ku bai kpa̱mkpaan ma̱ng a̱vwuonswat kyangbwak nggu ka bah mi̱ Holan, ba̱ng si̱ tat mi̱ jen ji gu nwuo ndyia̱ 10, kyangbwak nggu hu ku swuoa̱bung mat nji. A̱ si̱ jhyung si̱sak nang zwang ji ku bai ma̱ng kyangbwak nggu hu ma̱ng á̱ghyang á̱niet zong ma̱ng kan a̱lahyia̱. A̱ si̱ mbeang nyia̱ a̱ ku nwai shyia̱ a̱wat nat a̱gba̱ndang a̱vwuofang, a̱wot nang nfi̱ng á̱niet nghyáng ma̱ a̱di̱di̱t, a̱ kai a̱byin Nedalan a̱ si̱ ghwon mat cat kyang nyia̱, ka̱ a̱kwonu a̱kya.

## Ya̱fang
Evans Brothers (Nigeria Publishers) Limited

**Evans Brothers** (**Nigeria Publishers**) **Limited** yet sot-shei nkwaa̱mbwatfang tat-a̱pyia̱ Naijeriya ja ji̱ shei nkwaa̱mbwatfang mat a̱mgba̱m a̱ka̱safang, a̱ca̱cet ma̱ng a̱ca̱cet ma̱ a̱byin ka.

## Ya̱fang
Moksha (a̱lyem)

**Moksha** (, ) yet a̱lyem Mori̱di̱vinik kya a̱si̱ kwai Yuralik ji, nang A̱moksha ba lyiat a̱ni, ba̱ byia̱ nang á̱nietlyiat-mbyin 130,000 a̱ni ma̱ a̱lyia̱ 2010.
Moksha yet a̱gba̱ndang a̱lyem wa di̱ fam jenshyung Mori̱doviya hu.
A̱lyem ka nang ji̱ byia̱ a̱meang ma̱ng a̱nka a̱ swak a̱ni, kikya yet a̱lyem A̱ri̱zi̱ya ka, ka̱ nwai yet a̱lyem nang ba̱ fwuong a̱ni. Ka̱ doot Moksha ji bu byia̱ a̱meang ma̱ng lilyem Ma̱shi̱ceriya ma̱ng Muromya nang a̱yin bu lyiat a̱ni bah.

## Ya̱fang
Á̱nietnzwang-á̱nap Dahomei

**Á̱nietnzwang-á̱nap Dahomei** (á̱ ku ngyei mba A̱gojiye, A̱goji, Mimo, Minon a̱ni) ba̱ yet á̱nap bya ma̱ A̱ka̱neam na̱ byia̱ nfwuo kwak a̱son di̱n jen zwang a̱ni. Ba̱ shyia̱ A̱byintyok Dahomei nang a̱fwun á̱ ngyei Bini ku shyia̱ di̱ fam Afi̱rika Jenshyung a̱ni. Ba̱ ku nshyia̱ neet ma̱ a̱lyia 1700 ndbk si̱ naat 1900 ndbk. Bibya ma̱nyin mba si̱ yet Á̱nietnzwang-á̱nap ba neet mi̱ nkhang gbangbang na. Á̱niet fam Yurop Jenshyung bya ku tyia̱ mba a̱lyoot á̱nietnzwang Dahomei ka neet di̱n jen nang ba̱ ku myim a̱ni mat nkhang na nang ba̱ ku fang a̱ni.

Á̱nietzwang-á̱nap ba ku bai wa da̱nian nang á̱ ku hyaai á̱tyok ba ma̱ a̱di̱di̱t di̱n jen a̱ja. Á̱ka̱kpa̱t nang á̱ nyian mi̱ zwang ji ma̱ bibyintyok fam Afi̱rika Jenshyiung hu a̱ni ku shyia̱ á̱kpa ba̱t. Huhwa ku mbyia̱ Dahomei si̱ yet a̱kwak a̱son lyiai á̱khwo ma̱ A̱byintyokshan Oyo ka, á̱khwo ba ku yet nkyang zwa nia di̱n jen a̱ja nang á̱ ku lyiai di̱ fam Afi̱rika Jenshyiung ta̱bat di̱n jen a̱ja si̱ nat jen nngaan ji. Á̱tyok ba ku shi á̱kpa̱ bah, huhwa mbyia̱ Á̱gwam Dahomei ba si̱ kwok á̱nap byia̱ ma̱ a̱khwot-á̱kwop ba. A̱didá̱m kwok a̱nyiuk ma̱ a̱khwot-á̱kwop wu yet á̱́mumwua̱ng hwa̱ sa̱ ji na̱ng ba̱ na̱n kwa̱k nfwuo á̱́khwuo za̱m Oyo ba̱i dyio Dahomei ji ku za̱ng á̱lyia̱ a̱ni.

## Di̱n Nsta̱ hu
A̱gwam Houegbadja (abyieng tyok hu neet ma̱ a̱lyia 1645 si̱ na̱at 1685) Agwam atat a si Dohomei ji, Nggu wa̱ ku yet á̱tsa̱tsa̱k a̱yin á̱ ku ntsa sot Dohomei ji a̱wot ku si̱ bwuok a̱tyie 
*Mino*, á̱lyoot ka nang á̱ ku yei á̱niet á̱ka̱t bwuei Zwuo nang á̱n gei gbeto a̱ni. Mu na̱ng á̱ ku ngei Gbeto wu Houegbaja a̱ni, ku byia̱ kwa̱i jhyia̱ng ba̱ ku yet Mman-shan na̱ng á̱ ku kpa̱at neet gba̱ngba̱ng á̱ni, a̱wot sot gbeto ji ja̱ si̱ yet á̱niet cok Á̱gwam wu. 

Nggwon á̱nap Houegbaja na̱ng a̱n gei Á̱byik Á̱gwam Hangbe á̱ ku byeng tyok hu neet (1716-1778 ndbk) á̱ ku kpa̱at Mma̱ng-shap á̱nap ba cok nggu á̱ni. Á̱niet ka̱swuo Yurop ba ku shyia̱ ma̱ á̱tung ka di̱n jen a̱ ja. Neet mi̱ng kwa̱i ba̱h ji , nggwon á̱sa̱m nang ngei Á̱gwam Agaja wu ani, nggu wa̱ ku sa̱n tyok hu di̱n bwuak á̱tyia̱ nggu ka̱. Á̱gwam Agaja wa ku ya̱h zwa̱ng ji nang Á̱nietzwa̱ng Dahomei ji ku kwan mbeang a̱ á̱niet Á̱kea̱ngtyok Savi ba ani ma alyia 1727 ndbk. Sot á̱nietzwang á̱tyok Dahomei ba ku yei Sot á̱nietzwang á̱nyiuk ba mi̱ng a̱lyoot Mino, ku faa "A̱yaa̱yang nzi̱t bah" ma̱ a̱lyem Fon wu. A̱wot á̱niet lyuut nkwa̱ mbwuat jhyiang ku nia̱ á̱nyiekhwop Á̱gwam Agaja wu, Á̱byik Agwam Hangbe wu wa̱ ku kpaa̱t sot á̱nietzwang ji. Á̱wot á̱niet á̱ghyiang si̱ byia̱ á̱didam á̱  ku byia̱ á̱tyu a̱n gei á̱byik á̱gwam Hangbe a̱ni.

Neet di̱n jen na̱ng Á̱gwam Ghezo ku byeng tyok hu ma̱ a̱lyia̱ (1818 si̱ na̱at 1858), Á̱nietzwang Dahomei ba̱ ku shyi á̱kpa̱ ba̱t. Á̱gwam Ghezo ku dyep á̱nietzwang ba̱ di̱n jen á̱ ja ba̱t, a̱wot á̱ si̱ nwak ba̱ shyi a̱ si̱ mbyia̱ng mba̱ kurum nta̱m ba̱ hu, Ku si̱ nwuak ba̱ cet na̱ng ba̱ nyia̱n nta̱m ba̱ na ma̱ fwuo á̱nyiung.

## Kwok Nta̱m

**Á̱gwam Ghezo** ku kwok á̱sa̱m ma̱ á̱nyiuk ba̱ nia̱ ta̱m á̱khwota̱kwop neet a̱mami a̱ka̱khwo na̱ng á̱ neet dyo bibyin ntaa̱ a̱ni.

## Ya̱fang
Ba̱tsheba

**Ba̱tsheba** ( , ) ku yet a̱byii̱k a̱gwam Isi̱rela gbangbang wa. Si̱sak ma̱ng Kpa̱m A̱lyiat A̱gwaza A̱biru hu, a̱ ku yet a̱kyuo Uriya A̱tyuhiti wu wa a̱wot ku si̱ labeang bah a̱ si̱ bwuak tyia̱ a̱si̱ Da̱wuda, ma̱ng a̱nyan wa a̱ si̱ shyia̱ a̱mgba̱m mman a̱fwuon nggu na. Shi nggu hu di̱ yet a̱yang Solomon, a̱nyan wa ku ci̱t A̱gwam David a̱ si̱ yet a̱gwam a̱ni, a̱ si̱ bai tyia̱ Gebirah () A̱byintyok Isi̱rela. Á̱ jhyung nggu a̱ swak mat nshyia̱ nggu hu mi̱ Kwaa̱mbwat Sa̱mwila, zang huhwa ku fang si̱sak nang a̱yaata̱m-tyok Da̱wuda ba ku yei nggu nang gu sii du li nggu nang gu swuo ka̱gbang a̱ni a̱ si̱ ta̱bat shywo nggu; Da̱wuda si̱ tyia̱ á̱ hyat Uriya a̱ si̱ bwuo Ba̱tsheba a̱byii̱k nggu, si̱ a̱wa si̱ tyia̱ A̱gwaza lyen ba̱t, A̱ si̱ hyat nggwon a̱ni̱nap mba ka nang ka̱ ni̱ ngyet a̱banggwon a̱wot a̱ si̱ som A̱li Da̱wuda ka mami tyei-tai ma̱ng swuoa̱bung.

## Nkhang Kpa̱m A̱lyiat A̱gwaza

Ba̱tsheba ku yet nggwon-a̱nap a̱tyu Elyam a̱ghyang wa ca̱caat ma̱ng 2 Sa̱mwila 11:3 ma̱ng a̱si̱ A̱myiet mi̱ 1 Nkhang 3:5. Á̱ ku yorong a̱tyu Elyam mi̱ 2 Sa̱mwila 23:34 nang a̱fai A̱hitofa̱t a̱tyu Giloh wu. Ba̱tsheba ku yet a̱kyuo Uriya A̱tyuhiti wu wa.

Á̱ ku wa̱i a̱tsan a̱lyiat Da̱wuda ma̱ng Ba̱tsheba mi̱ 2 Sa̱mwila 11. Ma̱nang gu shyia̱ di̱ cong tazwa a̱kang a̱lityok nggu ka, Da̱wuda si̱si̱ ndi a̱sham a̱byii̱k ma̱ fii nang gu shyia̱ di̱ swuo a̱ni. A̱ si̱ byim a̱ fa̱k ki da̱ a̱nyan wa gu yet, a̱wot a̱ sii du fi̱k nyia̱ a̱kyuo Uriya wa gu yet. Mi̱ di̱ shyuo nggu, ku si̱ labeang bah, Da̱wuda si̱ myia̱ ma̱ng a̱nggu Ba̱tsheba, a̱ si̱ tyia̱ nggu a̱fa. (David E. Garland ma̱ng Diana R. Garland nwuan kyang hu nang Da̱wuda nyia̱ nang kidee wam di̱ ta ja mi̱ Kpa̱m A̱lyiat A̱gwaza A̱biru hu.)

Ma̱nang á̱nietnzwang ba ku shyia̱ di̱ kwan mi̱ kyai nzwang, Da̱wuda si̱ yorong Uriya nyia̱ gu bwuok a̱ nat a̱mali ma̱nang gu gbang a̱lyia̱ nyia̱ a̱ na wam ma̱ng Ba̱tsheba, da̱nian nggwon ka nang gu na byin a̱ni á̱ dam nyia̱ Uriya wa byia̱. Da̱ a̱kwonu a̱kya, Uriya si̱ lak ci gba hu nang á̱ ni̱ nnwuak á̱nietnzwang ba̱ shyia̱ di̱ kwan a̱ni bah, a̱ si̱ khai a̱ shyia̱ ma̱ng á̱nietnzwang a̱lityok ba da̱ nggu, a̱ lak myia̱ da̱ a̱gbaat nggu.

Da̱wuda si̱ kwan kukwan gu li nang Uriya myia̱ ma̱ng a̱byii̱k nggu wu a̱wot a̱ si̱ fwan gba̱mgbam. Da̱wuda si̱si̱ nnwuak jenera nggu wu, Yowap, oda nyia̱ a̱ tyia̱ Uriya a̱zanson-a̱nson lang zwang ka, a̱vwuo ka nang gu na fa̱k vam ba̱t. Ku si̱ tyak a̱nia bah, Da̱wuda si̱ nwuak Uriya ta̱m ji a̱pyia̱ nggu, gu nat gu nwuak. Di̱ ngaan hu, á̱ si̱ hyat Uriya mi̱ zwang ji di̱n jen zwang a̱keang Ra̱bah, a̱wot Ba̱tsheba si̱ tywei a̱nak nyia̱ a̱dyundyung-a̱fa mat saan a̱tyok nggu wu. Da̱wuda si̱ bwuo nggu gu yet a̱byii̱k nggu wu, a̱ si̱ kyiak nggu bai a̱malityok nggu ka, a̱ja wa gu si̱ byin nggu nggwon ka.

## A̱ya̱fang
Taitu Betut

Taitu Betut a̱ ku yet a̱byiik a̱gwam si̱ bandang a̱keayang Etopia neet 1889-1913. a̱ku yet abyịik atat si a̱gwam si̱ Etopia menelik II. nggu wa ma̱ng  a̱gwam hu ku nok a̱byin Adit ababa hu ma a̱lyia 1886.

Raymond Jonas ku kaat nye,a̱keayang nang a̱ng byin Taitu Betut ani yet akeayang Semien, si̱ a̱za jenshun Gondar,a̱ si̱ etopia.[2][3] a̱niet fang hu nyia̱ a byin  nggu di a̱lyia̱ 1851.

Atyia̱ Taitu,a̱ yei nggu Ras Betul Haile Maryam,a neet a̱mali tyok si̱ a̱keayang semien nang.[4] A̱wot a̱tyia̱ a̱khop Taitu wu kuyet a̱gwamzwang wa si̱ semien ma̱ng Tigray.[5]

Fang
A̱ shyia̱ lyuut nyia̱ a̱ibyiik agwam Taitu shii naat fang si̱ a̱shong ba; ma̱t ania, a̱ miam fang ma̱ng lyuut ma a̱keayang angyia̱ Amharic ma̱ng Ge'ez din shong ani.din jen na̱ng a̱vwuon a̱nyuuk naat fang tat a̱gyii ani di taada ba hu. awot a mayam swat swanta,ma̱ng si̱sak a̱ng ba̱ng a̱niet a̱ni. mat a̱ni ba a̱ si mayam a̱lyiam si etopia.[6]

A̱ lyian abyiik agwam Taitu māing cat vwuo begena(kyang bubom a̱byia̱ ayuan 10). a̱wot a̱ si cat vwuo chet,lyuut bubom ma̱ng vwuo ang gyei senterej ani.[6]

## Ntam nok abyin
A̱liyen Taitu byia cat a̱niet ma̱ng ba̱ng a̱niet a̱nsham neet nang gu yet ā̄nap a̱wot cat a̱niet nggu hu shia ba nang nggu nyang a̱tyoli nggu hu ma̱ alyia 1889. nggu wa ku beayang ma̱ avwuo cam ku ba̱i mu yaason ma bandang a̱keayang etopia ma̱ng kakeayang na shyia̱ pampaan a̱ni. A̱niet ba sa̱i nkhang bangbang a̱ni,nyia̱ a̱ cong cat nkhang ma̱ng nggu a̱ni. ma̱t a̱nia, a̱yang-a̱li Taitu ku beayang da a̱lyiat jhyia̱ tazwa cam si̱ wuchale ma̱ng itili, na̱ng nggu ku sea̱yap a̱ni. a̱ lyiat ma̱ng a̱gwam ma̱ng cecet a̱keayang ba̱ do̱ot ba̱ kwan ma̱ng a̱niet a̱keayang itili.

A̱gwam menelik si̱ kwa zwan ma̱ a̱lyia̱ 1906, Taitu si̱ swan a̱ nyii ta̱m tyok hu, kyang hu kau a̱ya fi̱fip nggu hu. a̱niet ku cat nggu ba danian cat a̱pyia̱ nang nggu byia̱ ani ka̱ a neet akeayang nggu hu ba. ma̱ 1910, a̱ byia̱ shii bat nang a̱gwsm a̱ni a̱ si san tyok si a̱vwuo 
angyei   Ras Tessema Nadew. Taitu ma̱ng a̱tyoli Menelik ku byia̱ nggon ba. Menelik  ku nsaan ma 1913  awot a̱kambwong nggu ka neet din nggon nggu ma̱ a̱byiik a̱gyiang a̱ng gyei  Lij Iyasu. a̱wot a̱ ku fi̱n Taitua̱ naat nduo khukhop a̱li tyok a̱ shyia̱ Entoto a̱ni,  kphamphan ma̱ng a̱ naai nang nggu ku zhii a̱ni.

A̱niet  ku lyiat nyia̱ Taitu ku shyia̱ ma̱ a̱niet ba ku tyia̱ a̱ tin a̱gwam Iyasu V ma̱ a̱lyia 1916, a si̱ nwuak Zauditu tyok hu,  a̱ nyia̱ a̱ng nyia̱ danian a̱ ku wot  yiyang nggu hu ma̱ng Ras Gugsa Welle, nggu wa si̱ yet a̱kwak a̱son si̱ Begemder. Nggon Zauditu, Menelik  si̱ II nang nggu byia̱ a̱ni ma̱ng a̱byiik a̱ghyang,a̱ ku yet a̱ bandang kpandang si̱ taitu a si̱ yei gu swat māing nggu. A̱yan-ali Taitu si̱ lak a̱ wot a̱ si yaason ma̱ng a̱lyiat ma̱ cecet a̱keayang hu.

Taitu ku swan ma̱ng kukhop a̱li tyok kphamphan ma̱ng Entoto Maryam a̱ avwuo khwui cacaat Adit ababa.a̱ si cat vak a̱ naat avwuo a̱ng gyei Gondar ma zwat swak ma̱ng jhyung si̱ 1917 danian gu ka̱ fwuung a̱ ja, 'awot a̱ si̱ shyia̱ ba; a̱ si̱ khuu ma̱ zwat tat.[16]a̱ niat nggu kphampan ma̱ng a̱tyok nggu hu ma̱ a̱ badidai fam  S Taeka Negest Ba'eta Le Maria a̱ shyia̱ Adit Ababa ani.
Miriam Makeba

**Miriam Makeba** Zenzile Miriam Makeba a̱bin ngu a̱tuk mam a̱naai di̱n tswat tsat a̱lyia̱ 1932 a̱si̱ khwu a̱tuk mam a̱ri̱nai di̱n tswat swak mang a̱nyuung a̱lyia̱ 2008, a̱ kuki yai ngu Mama Africa , atyiu a̱bin South Africa wa ngu yet a̱si̱ bwom bubwom , a̱ lyiuut bubwom , a̱yet *actress* mat yet *civil right activist* . Ntanka̱i a̱bubwom na̱ khyia̱k ngu a̱ni mbibya yet Afropop , jazz, mat world music, a̱ nwak a̱pyia̱ di̱ kwan a̱ki tyak a̱gwamnati a̱shong na nwai shyia a̱kpa a̱ni ma̱ a̱bin South Africa . 
A bin ngu ma̱ keang Johannesburg atyia̱ wu mang a̱yang wu yet a̱nyet  Swazi mang Xhosa byia , A̱ ku tyia̱ Makeba si̱ chat tam a̱ngang nang ngu ni̱ yet a̱bangwon nang a̱tyia̱ wu nkhwuu a̱ni . Nyeang a̱ka̱nyuung ka ngu nyia̱ a̱ ni shoot a̱ nat gbang ba  , danyang akanyan na a̱ nyian ngu  ndyio mi̱ nyeang hu a̱ni nang ngu yet a̱lia̱ 17, a̱bin ngwa̱n ka ngu byia ma̱ nyin nka a̱ni, ma̱ alyia̱ 1950, mat a̱si̱ swo-apyia̱ zwan a̱yit a̱bi̱báá́n . A̱ shyia̱ lyen za̱nang bubwom ngu ji na̱n ngu ni̱ yet a̱ ba ngon, mat a̱si̱ tsa tam bubwom di̱ yet a̱gwak ma̱ ndyia̱ 1950's , mang *Cuban brothers , manhattan Brothers* mat angbam si̱sot a̱nyiuk
Skylarks , bubwom taada Africa mang fam jenshyuung nang a̱lyen ang ndan a̱ni . mi̱ a̱lyia̱ 1959, Makeba si̱ byia̱ a̱ ba di̱da̱i a̱wat mi̱ ghwughwu a̱guguut si̱ * anthi-aparteid ang gyie *Come Bac , Africa'' a̱ni si̱ angbam bibin swanta si ntyia a̱ghyii dan ngu a̱ni 
 , ku si̱ tyia̱ a̱si̱ shyie a̱wat mi̱ Venice , London mat agba̱ndang a̱keang New York . Mi London , a̱si̱ myim ̱tyiu bwom bubwom a̱bin Amerika  ang gyie Harry Belafonte , a̱si̱ yet ngu a̱tyiu tyet mat akpandang tam .

## Ya̱fang
Gisele Rabesahala

**Gisele Rabesahala** (A̱ bin ngu a̱tuk a̱natat tswat a̱fuon ma̱ a̱lyia̱ 1929 a̱si̱ khwu a̱tuk swak nfeang mang a̱natat di̱n tswat a̱taa a̱lyia̱ 2011). A̱ku yet a̱tyu cat tyok  hwa mi̱ Malagasy mat yet a̱tyiu kwan shyia ya a̱son , ngu wa yet a̱byik a̱n tsa di̱ bang kyangswat yet minita mi̱ gwamnati a̱bin Madagaska . A̱ nwo tam cat ntyiòk nang ngu yet a̱lyia̱ swak mang a̱natat, a̱ kwan cat tyok a̱ da̱ nyan a̱nyiet cat ntyok nang a̱ nyim a̱ni . Ngu wa yet a̱byik ̱ang ntsa di̱ bang kyang swat municipal coincilor ma̱ a̱bin Madagaska a̱ni ,a̱sii di̱ yet a̱byik Malagasi a̱ng tsa di̱ kpaat  mat kwok-a̱son sot a̱nyet cat ntyok a̱ni . A̱ nwak a̱pyia̱ di̱ bang taada marxist mat mbyia̱ bwak di̱ kpaat swot a̱nyiat cat ntyiok nang a̱ng gyei communist congress a̱ni da̱ nyian shyia̱ shot Madagaska , ku si̱ shia̱ san tyiok ma̱ a̱lyia̱ 1975. Ma̱ a̱lyia̱ 1977 , a̱ si̱ yet a̱byik a̱ntsa di̱ ba̱mg kyang swat minita a̱bin Madagaska , ta̱m ngu hu wa yet li ya a̱son nkyang mat taada , a̱ si̱ lyin tam hu ma̱ a̱lyia̱ 1991 nang a̱ng ti̱n sa ji di̱n  jen nang democracy a̱bin Madagaska nbwok mang susot ma̱di̱di̱t si̱ cat ntyiok a̱ni . A̱ yong di̱n tam cat ntyiok , mat si̱ cat mi̱ shyie nkhang ngu na si̱ nat a̱khwu ngu ka da̱ a̱lyia̱ 2011.
A̱ bin ngu mali a̱nyet ba̱ ntyia̱ a̱pyia̱ mang ntam cat ntyok ma̱ a̱kawa̱tyie a̱gbandang a̱keang Antananarivo , a̱yet a̱tyin tyok Madagaska a̱ni . Atyia̱ ngu wu kùyet *non-commisioned* a̱khwot-a̱kwop si̱ Farans wa , di̱n jen yet a̱ba ngon gu a̱si̱ ka̱ nwan a̱nyet a̱mali ka ki shai a̱ka̱vuo nswat ma̱ nang ang shai a̱tyie wu a̱ka̱vuo ntam na mi̱ Farans , Tunisia mat Mali . Ba̱ bwuok a̱nat Madagaska mi̱ 1942 da a̱khwu ngu ka . A̱ku cat yet *nun* nang ngu ngyet ngwon a̱ni ,a̱si̱ wa kyak a̱wat si̱ shyie fang si̱ nat nghaan nang a̱nyiuk Malagasy ma̱ da̱da̱i byia shyiat di̱n jen ani . A̱ nwan ngu di̱ yet a̱tyiu ntsa di̱ nta̱m cat ntyok si̱ Malagasy mat shyia ta̱m yet ''shorthand typist mat ntyia̱ a̱pyia̱ mi̱ a̱lyia̱ 1950s ma̱ a̱si̱ ba̱ cat shyia̱ shot a̱bin Malagasy ani ,nang ngu yet ndyia̱ swak mang a̱natat

## Ya̱fang
Rose Lokisim

**Rose Lokisim** (c .1955- 15-5-1986) A̱ yet a̱tyo a̱nyuung ma̱ a̱nyuk ba̱ ntsa di̱ yet a̱khwot a̱kwop ba byia̱ tat a̱pyia̱ ma̱ a̱bin Cat a̱ni . A̱ kwan mang a̱gwamnati a̱ka̱nyian Hissène Habré ma̱ ndyia̱ 1980's .
Nman shan ya̱khwui nang a̱ng gyie *Documentation and Security Dorectorate* (DSS) a̱ni ku ta̱bat ngu nang ngu nyin nkwa mbwat a̱ naat mang a̱nyiet ba̱ kwan mang a̱gwamnati Habre a̱ni . A̱ kyak ngu a̱bai ndyo *La Piscine* a̱sii buba̱ swag mang ngu da̱ a̱vuo nyim a̱ka̱tuk a̱nyiet nang a̱ng gyai *Les Locaux* a̱ni . ma̱ a̱lyia̱ 1984 a̱ nat ma̱ng ngu mi̱ tutu nyim a̱nyiet *C*  . A̱ka̱tuk tutu huni ku sang avuo swuo wun a̱ni wa ang ngyie *tutu a̱khwu* mat sangag ji nang anyiet a̱ nyim mang hu nkwui kuzang a̱tuk a̱ni . A̱zaa nyim ngu mi̱ tutu nyim a̱tyok hwa mi̱ a̱tyok swak a̱taa a̱gyang .A̱sii ba tyia̱ ngu mi̱ tutu a̱nyuk si̱ ba di̱da̱i njen , a̱si̱ dam ngu di̱ ba shot , a̱si̱ bu mbwok mang ngu a̱si̱ nyim mi̱ tutu a̱tyok hu .A̱ swan a̱ja a̱bai tswat a̱ri̱nai . Nang ngu mbwok  a̱nat mị tutu a̱nyuk hu a̱ni ,a̱ khyia̱ nang ngu kyak a̱lyuk ba̱t ,a̱ nyuui , ciyang si̱ kub ngu mat pyia̱ hu si̱̇ cin .
Jen ji nang ngu nshyia̱ *Les Locaux* a̱ni , a̱si̱ biyang a̱si̱ nyin a̱ghwut mang nkwambwat a̱si̱ba a̱ nyim a̱ni lyuut a̱nyiet mba ba ba̱ shyia̱ ma̱ a̱ka̱sa a̱ni . A̱si̱ nwak gu a̱bung ba̱t a̱sii ba̱ kin khyat ngu .
Nkwa a̱mbwat nang a̱shyat a̱ khaat a̱won mi̱ ofit DSS ba a̱ni shyie nkhang da̱n ngu nang a̱ng tsop ngu di̱ nghaan a̱ni a̱tuk 15 di̱n tswat 5 a̱lyia̱ 1986. A̱sī̱ba ba̱ ta̱bat ngu a̱ba̱ng a̱ni khyia̱ nang Lokasim nkhyie nang ka̱nang ngu khwu di̱ nyim ,a̱ dam kyang ba , da̱ nyan na̱ng ang gbam a̱bin Cat na gwai ma̱n ngu mat a̱na ki shyie nkhang ngu mi̱nkhang gbáng-gbàng . A̱ku khyat ngu a̱tuk a̱kya kiki. A̱ku yet ndyia̱ swak ntat ma̱ng a̱tat di̱n jen ji . Lokasim wa yet a̱pyie a̱lyiat ghwughwu a̱guguut nkhang a̱nyet nang a̱n tyia̱ a̱lyoot *Talking about Rose* nang Isabel Coixet tyet nyia̱ hu a̱ni .

## Ya̱fang
Josiya Timoti Tyinat

**Josiya Timoti Tyinat A̱bwui** ku **Josiah Timothy Tinat Abui** (byin 1985) yet a̱tyutsot hoki Naijeriya wa a̱ tsot ma̱ a̱byin Italya. A̱ ku shyia̱ ma̱ á̱nietsot-hoki Naijeriya ba̱ ku bai a̱naai mi̱ ma̱ a̱yangka̱nan Hoki-kyai a̱sam mi̱ Nvwuo A̱mgba̱m-Afi̱rika a̱lyia̱ 2003 na di̱ yong a̱cok-a̱li. A̱ bu yet kap sot hoki a̱byin Naijeriya ma̱ a̱son Nvwuo Afi̱ro-A̱siya a̱lyia̱ 2023 ka nang á̱ ku nyia̱ ma̱ a̱keang Hiderabat, Ndiya.

## A̱kariya
Ma̱ a̱lyia̱ 2007, Tyinat shyei a̱ si̱ nat Sari̱diniya ma̱ a̱byin Italya, a̱vwuo ka nang sot *Cus Cagliari* kyiak nggu ta̱m a̱ni, a̱ si̱ yet mba cet mi̱ vwuo hoki ma̱ a̱keang a̱kya nang á̱ ngyei Kalyari a̱ni ma̱ng a̱byin a̱ka̱wa̱tyia̱ a̱sa̱khwot Sari̱diniya ka a̱mgba̱m.

## Nta̱m lyuut
Tyinat ku lyuut kwaa̱mbwat nang:
* ''Perché migriamo'' (Kyang Ku Tyei Nzi̱t Shyei A̱vwuonswat)

## Shyicet a̱pyia̱
Ma̱nang Tyinat nat a̱keang Kalyari, a̱ si̱ bwuo a̱byii̱k A̱sari̱diniya.

## Ya̱fang
Yaa Asantewaa

**Yaa Asantewaa** (c. 1840 – 17 tswatbswak 1921) a̱ku yet a̱yang bin a̱gwam Ejisu mi̱ tyan tyok Ashanti ,nang a̱ngyie Ghana a̱za-fwun a̱ni .A̱na̱nyiuk ngu a̱n gyie Nana Akwasi Afrane Okese a̱yet Edwesuhene ki a̱kwak-a̱son Edwesu a̱ni nguwa nwak ngu kyang swat a̱hua . ma̱ a̱lyia̱ 1900 , a̱si̱ yet a̱kwak-a̱son mi̱ tswang Ashanti na̱ng a̱ng gyie tswang Golden Stool , tswanf Yaa Asantewaa si̱ shia̱ shot mbwak tyantyok Bi̱rti̱n.

## Ya̱fang
Tama

**Tama** Mi̱ kwa-a̱mbwat Genesis ku shyie mi̱  a̱lyiat A̱gwaza na a̱ni, Tama ku yet a̱gheang Judah wa a̱ka̱ feang a̱wot a̱si̱ yet a̱yang mman ngu nfeang: a̱ka̱khaai na a̱ngyie Perez ma̱ng Zerah a̱ni .
Mi̱ kwa-a̱mbwat Genesis a̱gba̱ndang zwunzwo swak ma̱ng a̱tat , a̱ hkyia̱ nang Tamar di̱ ntsa wu ngyeang a̱na̱khwop a̱fai Judah wa ang gyie Er a̱ni . Mat a̱tyi̱tyip a̱ka̱tuk ngyie ngu na A̱gwaza si̱ khyat ngu .di̱ nvak taada a̱ka̱ngheang ba na ,Judah si̱ tyia̱ a̱fai ngu wu a̱ng ntung di̱ a̱nakhwop wu a̱ng gyie Onan a̱ni ngu byie mman ma̱ng Tamar a̱ki shyie kwai mba ji ji̱ ya a̱son . Sihuni si̱n bai mang nkyang jhyiang di̱n can nkyang zwa , mang ngwan a̱bin kayet a̱tyiu a̱na kwok nkyang a̱tyuo-a̱khwu wu Er ,ngu mbeang mang a̱si̱ ngu wu di̱ yet a̱na̱khwuop . Di̱ si̱ a̱khwa  , ki̱ Er sang ngwon ,Onan na byie nkyang ngu na di̱ yet a̱na̱khwop a̱fai a̱shyie a̱cet a̱ni .
Onan si̱ nyie *coitusinterruptus* . A̱gwaza si̱ fa̱k ngyingyang kyang hu nang ngu nyie a̱ni ba ,mat a̱nyia ma̱nang a̱na̱khwop ngu wu a̱ni Agwaza si̱ khyat ngu . Di̱ ka̱pang kani Judah si̱ ngwan ang gyie Tamar byie a̱na̱ndyung nya , a̱si̱ kwak vam di̱ ngwak ngu a̱ba nghaan a̱fai ngu ka ka̱ mbwat a̱ni a̱ng ngyie Shelah . A̱ si̱ wa khyia̱ mang Tamar ngu fuong Shelah . Shelah si̱ shii a̱ maii ,Judah di̱ ngwak ngu Tamar ngu ngeang ba .

Nang Shelah nshie a̱maii a̱ni ,Judah si̱ yet a̱kpa̱tyok , nang ngu ntyiak swat a̱khwu a̱byik ngu wu a̱ni , asi̱ sak a̱naat Timnath di̱ ka̱u tswan-seap ngu .Nang ngu nfa̱k nkhang na a̱ni ,Tamah si̱ ci a̱pyie ngu nang kham a̱ni a̱si̱ ki nswak a̱nat Timnah kiki ku shyia̱ di̱n vak tyan ji nang Judah nnaat a̱ni .
Nang ngu ntat a̱vuo a̱ghyiang ma̱ kpa̱nkphaan ma̱ng Timnath , nang nvak nfeang mmun a̱ni ,Judah si̱ li a̱byik wu a̱si̱ wa lyen ngyia̱ Tamar wa ba mat kyang khwui hu nang ngu nci a̱ghyii ba a̱ni . A̱ si̱ dam ngyia̱ kham ja ,a̱si̱ lyip nka nang ngu cat ngu mmye nka . Kyan nang Tamar cat a̱ni wa yet ngu kyak a̱fa di̱ a̱nyia wu ngu ki shyia̱ ngwon ka ka̱ na ya a̱son mang kwai Judah a̱ni , da̱ nang Judah ngwak ngu a̱fai ngu wu Shelah ngu ngeang a̱ni ba . A̱si ngyia̱ nang kham a̱ni ba̱ si ngyia̱ zá mang Judah a̱si̱ sak da̱ ba ntswan , mang shan ngu ji ,*seal* mat *cord* .

Nang Judah n shyia̱ a̱ba ntswan ka a̱ ngwak a̱ nat ndyio Timnath a̱ki nsan ngu shan ngu ji ,*seal* wu mang *cord* wu , a̱si̱ cat a̱byik wu a̱lyin mat a̱ng mbyie a̱tyiu a̱lyien kham jhyang mi̱ Timnath a̱ni ba .
Josiya Timoti Tyinat/Fantswam

**Josiya Timoti Tyinat A̱bwui** ku **Josiah Timothy Tinat Abui** (byin 1985) yet a̱tyutsot hoki Naijeriya a a̱ tsot bi̱ a̱byin Italya. A̱ ku shyia bi̱ á̱nyetsot-hoki Naijeriya ba̱ ku bai a̱naai bi̱ a̱yangka̱nan Hoki-kyai á̱sam bi̱ Ndvwua A̱mgba̱m-Afi̱rika a̱lyia 2003 na di̱ yong a̱cok-ka̱li. A̱ bu yet kap sot hoki a̱byin Naijeriya bi̱ ka̱son Ndvwua Afi̱ro-A̱siya a̱lyia 2023 ka nang á̱ ku nyia bi̱ ka̱krang Hiderabat, Ndiya.

## Kariya
Bi̱ a̱lyia 2007, Tyinat shyen a̱ si̱ nat Sari̱diniya bi̱ a̱byin Italya, ka̱lvwua ka nang sot *Cus Cagliari* sook nggu ta̱m ni, a̱ si̱ yet mba cet bi̱ lvwua hoki bi̱ ka̱krang a̱kya nang á̱ ngyei Kalyari ni bi̱ a̱byin ka̱wa̱tyia̱ sa̱khwot Sari̱diniya ka a̱mgba̱m.

## Nta̱m yruk
Tyinat ku yruk kwaa̱mbwat nang:
* ''Perché migriamo'' (Kyang Ku Tyei Nji̱t Shyen Ka̱lvwuanswat)

## Shyicet a̱pyia̱
Bi̱nang Tyinat nat ka̱krang Kalyari, a̱ si̱ bwua a̱byii̱k A̱sari̱diniya.

## Ya̱tfang
Margaret Ekpo

A̱byi̱ik A̱gwam **Margret Ekpa** (27 zwat A̱natat 1914 - 21 zwat A̱kubunyiung 2006) yet á̱tyu kwan yanci á̱nyiuk wa, a si̱ bu yet á̱tyukwai-nfwuo-á̱niet wa ma̱ a̱byin ka neet di̱ Ri̱pobi̱lik ntsa hu. á̱ yet a̱tyu kwa̱k á̱son wa mi̱ng ca̱m á̱nyiuk a̱byin Naijeriya ji, a̱lyiak mba ba̱ yet á̱niet a̱keang mi̱ng kwai ma̱ di̱di̱t ja ba̱ kwa̱n á̱ya̱at yanci á̱nyiuk ka á̱ni. A kú tyia fwuo ba̱t di̱ ntam kwai-nfwuo aniet hu neet a̱mali si̱ na̱t a̱mgbam a̱byin hu ta̱bat di̱ á̱gba̱ndang á̱keang A̱ba ku shyia̱ di̱ fa̱m A̱tyin Naijeriya ka a̱ni di̱n jen ji na̱ng a̱tyok ba yet á̱ya̱kwak á̱son ba si̱ bai shyia̱ tyok á̱pyia̱ a̱byin hu.

## Ya̱fang
Herodyat

Herodyat 

(/həˈroʊdiəs/; Greek: Ἡρῳδιάς, Hērōidiás; c. 15 BC – sinat AD 39) aku princess of the Herodian dynasty of Judaea during the time of the Roman Empire.[1] Christian writings connect her with the execution of John the Baptist.

Herodias

Herodias, by Paul Delaroche, depicting the princess (right) with John's head
Spouse
Herod II
Herod Antipas
Issue
Salome
Dynasty
Herodian dynasty
Father
Aristobulus IV
Mother
Berenice
The daughter of Aristobulus IV and his wife Berenice, Herodias was a full sister to Herod V (king of Chalkis), Herod Agrippa (king of Judea), Aristobulus Minor, and Mariamne III (wife of Crown Prince Antipater). Following Antipater's execution by Herod the Great, she was possibly the first wife of Herod Archelaus, principal heir of Herod the Great and ethnarch of Judea.